চন্দনপুরা নাচঘর
চন্দনপুরা নাচঘর বাংলাদেশের চট্টগ্রামের নবাব সিরাজউদ্দৌলা সড়কের পাশে, চন্দনপুরা ফায়ার সার্ভিস স্টেশনের সীমানায় অবস্থিত প্রাচীন ভবন। ফায়ার সার্ভিস স্টেশনের পাশেই এই জমিদারবাড়ির এই নাচঘর অবস্থিত। এটি সাজ্জালেলার জমিদার বাড়ির নাচঘর হিসেবে পরিচিত। ভবনটি একসময়ে চট্টগ্রাম বিভাগীয় অগ্নিনির্বাপক কার্যালয় হিসেবে ব্যবহৃত হয়েছিল। বর্তমানে এটি প্রস্তাবিত ফায়ার সার্ভিস ও সিভিল ডিফেন্স জাদুঘর হিসেবে সংরক্ষিত। ২৫ বছর পূর্বে নব্বইয়ের দশকে বাংলাদেশ সরকার ভবনটিকে পরিত্যক্ত ঘোষণা করে।